Liang Shiyi

Liang Shiyi (kinesisk: 梁士詒, Wade-Giles: Liang Shih-i;  pinyin: Liáng Shìyí; født 5. mai 1869 i Sanshui i Guangdong i Kina, død 9. april 1933 i Shanghai) var en kinesisk politiker og embedsmann.

Liang var årene 1906-07 sekretær for Tang Shaoyi.  Han var utsending til Britisk India og innehadde deretter flere viktige embedsposter, særlig i samferdselsdepartementet, og ble i 1911 Yuan Shikais privatsekretær. Som sådan utøvet han stor innflytelse og var bl.a. leder for agitasjonen for keisermaktens gjeninnføring med Yuan Shikai som dens keiser. Da dette slo feil i 1916 trakk Liang seg fra politikken og dro for en periode til  Japan. Etter sin gjenkomst var han den ledende i den pro-japanske Kommunikasjonsklikken.

Den 29. desember 1921 ble han utnevnt til Kinas statsminister med støtte fra krigsherren Zhang Zuolin uten å ha konsultert sin allierte fra Zhili-klikken, men etter bare en måned på posten tvang Wu Peifu ham den 21. januar 1922 til å fratre, noe som utløste den første Zhili-Fengtian-krigen.

 Referanser 

 Litteratur 
 Howard L. Boorman, Howard Richard C.: Biographical Dictionary of Republican China, Columbia U.P., New York 1967-1979

 Eksterne lenker 


Kategori:Personer fra Foshan
Kategori:Mandariner
Kategori:Kinesiske politikere